Rusia Respubliko

La Rusia Respubliko (, Rossiyskaya Respublika [rɐˈsʲijskəjə rʲɪsˈpublʲɪkə]) estis mallongdaŭra ŝtato kiu kontrolis, de jure, la teritorion de la iama Rusia Imperio post sia proklamo fare de la Rusia Provizora Registaro la 1a de Septembro (14a de Septembro, novstile) 1917 per dekreto subskribita de Aleksandr Kerenskij kiel Ministro-Proparolanto kaj Aleksandr Zarudnij kiel Ministro de Justico.The Russian Republic Proclaimed at prlib.ru, alirita la 12an de Junio 2017

Post la enpovigo, la Bolŝevikoj uzis la nomon "Rusia Respubliko" por mallonge, ĝis la nomo "Rusia Soveta Federacia Socialisma Respubliko" estis oficiale adoptita.

En 1918, malsukcesa klopodo estis farita por revivigi la Rusian Respublikon kun la nomo "Rusia Demokrata Federacia Respubliko". Tiu decido estis farita de la Tutrusia konstitucianta asembleo, kiu adoptis novan konstitucion, sed tio ne estis plenumita ĉar oni konsideris ĝin sen jura forto, ĉar la Asembleo estis dissolvita la saman tagon, kaj la teritorio de Rusio estis kontrolita de la Bolŝevikoj kiuj proklamis la RSFSR.

La termino "Rusia Respubliko" estas foje uzata erare por la periodo inter la abdiko de la caro Nikolao la 2-a la 3-an de Marto 1917 (16-a de Marto, novstile) kaj la deklaro de la Respubliko en Septembro. Tamen, dum tiu periodo la futura statuso de la monarkio restis nesolvita.

 Vidu ankaŭ 
 Rusia Imperio
 Rusia Enlanda Milito
 Sovetunio
 Soveto
 Unua Mondmilito
 Himno de Libera Rusio
 Blanka Armeo

 Notoj 

 Eksteraj ligiloj 

 The Russian Republic proclaimed. Presidential Library
 Browder, R. P., Kerenskij, A. F. The Russian Provisional Government, 1917: Documents. "Stanford University Press". Stanford (Kalifornio), 1961. 

Kategorio:Administraj unuoj fonditaj en 1917
Kategorio:Administraj unuoj malfonditaj en 1917
Kategorio:Rusia revolucio
Kategorio:Eksaj respublikoj
Kategorio:Politika historio de Rusio